Siste nytt, politiet sier at Brian også er savnet.
Dusinvis av demonstranter dro til Florida-nabolaget
hvor Brian Laundries foreldre bor…
De sier de ikke drar før de får svar.
Rydd veien!
En utrolig vending i saken. Nå er to ungdommer savnet.
Min reaksjon da jeg så at Brian var savnet, var:
"Nei, han er på rømmen."
Ingen vet hvor han er, hverken politiet eller FBI.
Foreldrene vet heller ikke.
Eksperter spør seg om han er trolig til å ta livet av seg,
eller noen som heller stikker av?
Gabby var fortsatt savnet.
Personen som var med henne, var nå vekk.
Det vendte seg fra Gabby til Brian,
og jeg tenkte fortsatt: "Jeg er nødt til å finne min datter."
Mediene fokuserte nå på at Brian var savnet.
Men vår etterforskning trengte et lik for å vise til et lovbrudd.
Vi kunne ikke arrestere Brian.
Nå fokuserte vi kun på å finne Gabby.
Politiet vet fortsatt ikke hvor hun er.
Myndighetene ber alle som så paret om å kontakte FBI.
Vi ba om hjelp fra befolkningen, og fikk mange svar.
Vi fikk 200-300 tips hver dag,
fra hele landet.
I dag postet noen at de fant et bilde av Gabby
i bakgrunnen av en annen persons bilde.
Jeg skrollet gjennom mobilen,
og så en post på TikTok
fra en jente som het Miranda.
Hei, jeg heter Miranda Baker, og den 29. august
plukket kjæresten og jeg opp Brian i Grand Teton nasjonalpark.
Håper det hjelper til å identifisere ham, for jeg så ham gjennom TikTok.
Jeg tenkte: "Det høres ut som personen jeg plukket opp."
Jeg ringte sheriffen i Teton County umiddelbart.
Å vite hvor varebilen sist ble sett
var avgjørende for å kunne innsnevre søkeområdet.
Jeg føler at det var den andre uka i september
at vi begynte å høre snakk om Gabby.
Når en nomade meldes savnet, sprer det seg fort i miljøet.
Det var overalt i SoMe.
Det er ikke identifisert som Gabby…
Vi fulgte med på tidslinjen.
FBI tippet mellom den 21. og den 24.,
og da var ikke vi der.
Den 27. august
lette vi etter et sted å overnatte.
Noen venner sa: "Spread Creek, stikk innom."
Vi kom, sov, og dro videre.
Jeg redigerte YouTube-videoen fra Spread Creek-oppholdet
den 27. august.
Jeg satt ved mobilen min,
og fikk et varsel fra en annen camper, som skrev:
"Red White and Bethune, sjekk alt dere har av opptak.
Tidslinjen er endret."
Jeg leste innlegget fra parkvesenet,
og det sto 27. eller 28. august.
Alt av farge, og blod, forsvant fra kroppen min.
For jeg tenkte: "Jeg har det."
Det er hennes bil.
Det er Gabbys varebil.
Jeg sa: "Vi poster dette. Vi må få dette ut nå."
ER DETTE GABBY PETITOS VAREBIL?
Da vi våknet neste dag hadde den over en million visninger.
Jeg spratt nesten ut av stolen. Der er varebilen. De har den.
Jeg var på kommandoposten da vi fikk Bethune-videoen,
og det så ut som Spread Creek-området.
Da jeg kom til stedet hvor varebilen sto,
så jeg på videoen at trærne stemte,
og hjulsporene fra campingbilen stemte.
Vi fikk bekreftet informasjonen fra telefonselskapene,
som sikret et langt bedre søkeområde.
På søkets andre dag
fokuserte vi mest på elvebunnen
i nærområdet hvor de sist hadde campet.
På hesteryggen blir det lettere å gjøre søk i utmark.
Vi hadde ryttere som dro opp langs Spread Creek,
pluss teamet til fots.
Plutselig så noen det de trodde var et menneskelik.
Hun lå på siden,
tullet inn i en genser.
Sist gang det ble bekreftet at Gabby var i live var den 27. august.
Vi fant henne ikke før 19. september.
Gjennom hele det tidsrommet lå hun trolig i samme stilling.
Like foran henne så vi brannmerker på bakken,
der noen hadde prøvd å tenne et lite bål, men vi fant ikke noe å tenne på med.
Støvlene var av, og lå ved liket og bålet.
Hun lå ikke i en naturlig stilling,
og for etterforskerne virket åstedet iscenesatt.
Vi hadde innført en flyforbudssone over nasjonalparken.
Likevel sendte nyhetsorganisasjoner ut helikoptere over søkeområdet.
Vi måtte beskytte åstedet hurtig,
så vel som Gabbys verdighet.
Senere fastslo rettsmedisineren at Gabby ble drept,
som følge av slagskader og manuell kvelning.
Det var
mange blandede følelser.
Alle håpte på et annet utfall.
FBI-sjefen dro umiddelbart for å melde fra til familien,
slik at de ville få nyheten av oss, og ikke mediene.
SHERIFFKONTOR
På morgenen den 19.
fortalte de oss at de
GABBYS STEFAR
hadde funnet levninger som kunne være vår datter, Gabby.
Jeg sa: "Er dere sikre? Det må dere være, for nå må jeg ringe alle."
Han sa: "Jeg må vise deg noe, selv om jeg ikke vil.
Det er ting her som du kan identifisere."
Det var Gabby.
Hun lå på bakken,
på venstresiden, i fosterstilling.
Håret kom ut av hetta hun hadde over hodet.
Hun lå bare…
Hun lå bare der på bakken i ukevis.
I villmarken.
Etterlatt som søppel,
av noen som liksom elsket henne.
Jeg falt i bakken. Og jeg måtte ta fram telefonen…
Jeg samlet meg,
og ringte Niki.
Jeg fikk Joe og Tara med på en felles samtale,
og fortalte dem, fra 3200 km unna, at datteren vår var død.
Det var den verste telefonsamtalen i mitt liv.
GABBYS FAR
Jeg husker at den 19. september
fikk jeg høre at jeg aldri ville få se datteren min igjen.
Jeg husker ingenting.
GABBYS STEMOR
Det var den verste dagen i våre liv.
Tenker ofte på slutten.
Hun var sikkert redd.
Når hun var redd kontaktet hun meg, Jim, deg eller Niki.
Så…
Jeg vet ikke hvem hun ropte på.
Jeg åpnet bakdøra,
fordi barna satt ute mens vi snakket.
Jeg sa: "Alle sammen, kom inn."
Barna skulle høre det fra meg.
Det var det verste jeg har følt noen gang.
Jeg brøt fullstendig sammen.
Jeg vet faktisk ikke om det har gått helt opp for meg enda.
Det var første gang jeg så jentene bryte sammen.
De visste at søsteren deres aldri ville komme hjem.
Jeg fikk en SMS fra en reporter.
Han sa: "Har du sett nyhetene?"
Hjertet mitt sank.
Han sa: "De har funnet et lik."
Det var første gang i livet jeg virkelig var målløs.
Jeg hadde aldri følt noe lignende.
Det verste er ikke engang tapet.
Det er at noen ble tatt.
Noen andre følte at de hadde rett til å ta fra deg noen du var glad i,
for alltid.
Siste nytt i Gabby Petito-saken…
Jeg så på en nyhetssending,
og det kom en nyhetsmelding om at de hadde funnet liket hennes.
Jeg var knust.
GABBYS EKSKJÆRESTE
Hun var min første kjærlighet.
Da nyheten kom ut om at de hadde funnet liket hennes,
visste jeg ikke hva jeg skulle tro.
Jeg ville stenge det ute, eller våkne.
Som om det bare var en vond drøm.
Da vi hadde funnet Gabby
ble etterforskningen utvidet.
Nå måtte vi legge fokus på hvem den mistenkte var,
og hvordan vi kunne samle bevis for å kunne føre saken for retten.
Vi visste at den 27. august
rundt klokka ett,
var Brian og Gabby på en restaurant i Jackson, kalt Merry Piglets.
Der inne sa en kvinne at hun så Gabby og Brian krangle.
Det så ut som at Brian var veldig opprørt. Forbannet, han var sint.
De reiste seg brått og gikk ut av restauranten.
Gabby var opprørt. Hun gråt.
Da jeg ble oppringt den 27. tenker jeg på at
om jeg hadde svart, kunne jeg ha hjulpet, og det kunne ha endt annerledes.
Etterpå dro de til Whole Foods, hvor de ble filmet.
Da de forlot Whole Foods
kjørte de opp mot Spread Creek-området fra Jackson.
Bethune-parets video viser at varebilen sto i veikanten mellom kl. 18 og 18:30.
Da vi kjørte forbi bilen så den veldig mørk og avstengt ut.
Jeg antok vel at de var på gåtur, eller nøt naturen.
Rundt kl. 19:15
sendte hun sin siste SMS vi vet om til sin mor,
og sa hun kunne tjene mer alene som van life-kvinne.
Vi kunne undersøke hennes bruk av datamaskinen.
Rundt kl. 20:30 flyttet hun på videofiler på harddisken.
Vi tror hun var i live på det tidspunktet,
fordi de var videofiler,
som stemte overens med handlingsmønsteret hennes.
Innen neste dag
er det ingenting som indikerer at Gabby var i live.
Vi kunne sjekke alle enhetene hennes, som mobilen og datamaskinen,
og fant ingen bruk i det tidsrommet.
Konklusjonen var at Brian drepte Gabby og flyttet liket til funnstedet.
Den 28. hadde Brian forlatt Spread Creek-området
og gått nordover mot campingområdet Colter Bay.
Underveis tok han bilder.
Noen var billedskjønne, men han tok også mange bilder
av skjeletter fra avdøde dyr.
Den 29. viser trafikk gjennom mobilmaster
at kl. 13:20 ringer han sin mor, Roberta, og de snakker i snaut 55 minutter.
Så kontaktet hans far en advokat.
De fortsatte å ringe til hverandre til omkring kl. 15:30.
Informasjon fra telefonselskapene viser at mens Brian går
sendes det meldinger til Gabbys mobil,
som lå i Spread Creek-området.
IKKE NOE HASTVERK, SITTER FORAN BESØKSSENTERET. VENT TIL DU SER FJELLENE!
Hei, jeg heter Miranda Baker, og den 29. august
plukket jeg og kjæresten opp Brian i Grand Teton nasjonalpark.
Kl. 17:55 den 29. ble Brian plukket opp av Miranda Baker,
og de kjørte ham sørover mot Jackson.
Rundt 18.30 eller 18.45 ble Brian plukket opp av Norma Jean,
som kjørte ham til inngangen ved Spread Creek campingplass,
der han forlot bilen.
SMS-ene til Gabbys mobil ble ikke lest
før Brian var tilbake i Spread Creek, der Gabbys mobil lå.
Aktiviteten på de to mobilene var nærmest samtidig.
Brian holdt begge telefonene og snakket direkte til seg selv.
Det var tydelig at han prøvde å skape et alibi.
Den 30. august dro Brian fra Wyoming, på vei hjem til Florida.
En melding blir sendt fra Gabbys mobil til hennes mor,
hvor hun bes om å snakke med bestefaren, som hadde kontaktet Gabby.
Han stoppet på flere bensinstasjoner.
Kontoutskrifter viser at han brukte Gabbys kort for å kjøpe bensin.
På turen skjer det også en overføring via Zelle.
Fra Gabby til Brian
DU SENDTE PENGER VIA ZELLE
Det står: "Adjø, Brian. Jeg skal aldri be deg om noe igjen."
Så blir $700 overført fra Gabbys konto til Brians.
Vi vet at Gabby var død, og at Brian brukte flere enheter
for å sende dette til seg selv.
Da går han fra å være en savnet person
til å bli en føderal rømling.
ETTERLYST AV FBI
BØR ANSES SOM VÆPNET OG FARLIG
Den 23. september ble det utstedt en føderal arrestordre for Brian.
-Han har kanskje våpen, ikke sant? -Ja.
Siste sjanse! Om du er i skuret, kom ut, og si fra!
Siste nytt. Politiet har utstedt arrestordre på Brian Laundrie.
FBI ber om hjelp i søket.
Det kom inn over 4000 tips bare til FBI.
Noen viste meg dette på YouTube.
En person som dukker opp og ned i denne videoen.
Mange sier det ligner veldig på Brian Laundrie.
Hun som tok bildet sa han løp inn i skogen da en politibil kjørte forbi.
Brian Laundrie kan ha blitt sett i Ocala, Florida.
Dog the Bounty Hunter er med på letingen etter Brian Laundrie.
Jeg vet at gutten vet om meg. Sikkert en av mine fans.
Om vi kommer på sporet… Da er han ferdig.
For å finne ut hva som skjedde videre måtte vi kartlegge Brians rute.
På morgenen den 14. september,
tre dager før Brians foreldre meldte ham savnet,
fikk vi vite at noen hadde satt igjen bilen i parken
i lengre tid.
De meldte fra til North Port-politiet.
Skiltene ble sjekket, og det viste seg
at det var Laundrie-familiens bil.
Da de fant ut at bilen hadde fått bot
hentet Laundrie-familien bilen, og kjørte den hjem.
Er det denne Mustangen?
Hvor er Gabby?
De sa fra til politiet at parken der bilen ble funnet
var et av Brians favorittsteder for å gå tur.
Vi fant ut at Brian sa til Laundrie-paret at han ville på tur,
for å bli kvitt spenninger som bygde seg opp
fra folkemengden som hadde stilt opp utenfor Laundrie-familiens hjem.
Vi vil ha svar!
Han hadde en ryggsekk med turutstyr, et telt, og mat.
De trodde han ville komme tilbake.
Det var ikke uvanlig at Brian dro ut på tur i noen dager.
Derfor tok ikke Laundrie-paret kontakt med politiet angående bilen,
fordi de håpte at han ville komme hjem.
Politiet vedgår nå at de mistet oppsyn med Brian Laundrie
fordi de tok feil av ham og moren hans.
POLITIET SIER BRIAN OG JEG HAR LIK PROFIL. NÅ BLIR HAN IKKE GLAD!
JA, ALLE LER AV DEN KOMMENTAREN. IKKE I NÆRHETEN!
KORT, FET OG SIDRUMPET!
ELLER KORT, FREKK OG FORMFULL! (PÆREFORM!)
DET MÅ HA VÆRT HATTEN!
DE SATTE SINE BESTE FOLK PÅ OVERVÅKNINGEN.
Den 18. september begynte vi søket etter Brian
i parken hvor Mustangen ble funnet.
Letingen var ikke enkel.
Myakkahatchee og Carlton-reservatet utgjør en enorm park.
Omtrent 100 kvadratkilometer stor.
Du ser stien når du kommer dit, men de snor seg om hverandre.
Vi samarbeidet med delstats- og lokalpartnere.
Frivillige byråer var også med.
Lag to dekker halve Sarasota County.
Alle ville bidra i søket.
Vi brukte droner for å oppdage mulig aktivitet.
Kanskje søppel på bakken, eller varmestråling.
Vi brukte hunder for å finne luktspor,
men de ble angrepet av alligatorer.
Det regnet også i ukevis,
og parken var fullstendig oversvømt.
Søkeområdene var under vann opp til hofta, eller brystet.
Vi hadde folk som gikk i det i ukevis, på leting etter Brian.
BRIAN HAR VÆRT BORTE I 37 DAGER
Den 20. oktober åpnet parkens ledere opp for publikum.
Den var stengt på grunn av flommen.
Vi fikk høre at Laundrie-familien skulle til parken
straks den åpnet for å prøve å finne Brian.
Politiet dro også ut.
Laundrie-familien begynte sitt søk rundt kl. 07.
De visste hvor sønnen likte å gå tur.
De visste hvor han likte å campe.
Spenningen i lufta var stor. De viste ikke følelser.
Etter en times leting av Laundrie-familien
fant Chris Laundrie en vanntett sekk som tilhørte Brian.
Førtifem minutter senere
ble Brians levninger funnet.
Det var omtrent halvannen kilometer fra der bilen sto parkert.
Tingene hans var der fortsatt.
Klærne hans var der.
Skoene var der.
Men han var helt nedbrutt, og bare skjelettet var igjen.
OPPSUMMERING, OBDUKSJON
Obduksjonsrapporten slo fast at dødsårsaken
var selvmord, med et skudd mot hodet.
Foreldrene hans fant levningene. Det rystet meg.
Jeg trodde ikke på det, at det var løgn.
Jeg tenkte: "Hva mener du? Det gir ikke mening."
Jeg var forbanna, helt ærlig.
Jeg ville bare ha svar,
og da levningene hans ble funnet, forsvant alle svarene.
Jeg vet dere har mange spørsmål, men vi har ikke alle svarene.
Vi jobber hardt med å skaffe svarene.
Inni den vanntette sekken lå det bilder av Brian og Gabby.
I tillegg var det en vanntett notatbok som Brian hadde brukt.
Han skrev flere brev til familien sin,
mest for å si at han var glad i dem, og si farvel.
JEG TOK SELVMORD VED BEKKEN FOR Å LA DYRENE PARTERE MEG.
DA BLIR FAMILIEN HENNES GLAD.
Det sto en fortelling der
om hva som hadde skjedd med Gabby.
DETTE VAR EN UVENTET TRAGEDIE. VI LØP TILBAKE MOT BILEN, OVER BEKKENE.
JEG HØRTE ET PLASK OG ET SKRIK. JEG SER NESTEN INGENTING.
JEG FANT HENNE KORTPUSTET OG GISPENDE.
HUN VAR ISKALD. TEMPERATUREN HADDE FALT.
DA JEG FIKK GABBY UT KUNNE HUN IKKE SI HVA SOM VAR VONDT.
MENS JEG BAR HENNE YNKET HUN SEG AV SMERTE.
JEG LÅ VED SIDEN AV HENNE,
OG MELLOM VOLDSOMME SKJELVINGER OG SMERTEGISP
BA HUN OM Å FÅ SLIPPE SMERTENE.
JEG AVSLUTTET LIVET HENNES. JEG FØLTE AT DET VAR BARMHJERTIG.
MEN DA JEG VALGTE Å GJØRE SLUTT PÅ SMERTENE HENNES
VISSTE JEG AT JEG IKKE KUNNE LEVE UTEN HENNE.
Ingen av Brians versjoner av hva som skjedde stemte
med funnene fra Gabbys obduksjon.
Den eneste dødsårsaken var kvelning,
og ingenting i nærheten av det han sa.
UNNSKYLD TIL FAMILIEN, JEG ELSKER DEM.
Brian skrev at han ville dra til New York,
til Long Island, for å snakke med meg,
og tilstå det han gjorde
slik at vi kunne gjøre slutt på ham.
Jeg følte alltid det var rart at han skrev:
"La foreldrene mine være. De har ikke gjort noe."
Jeg syns brevet fra Roberta er avskyelig.
Jeg elsker min mor,
men jeg hadde blitt bekymret om hun skrev noe sånt.
Første gang vi så det brevet
ble vi så sjokkerte og sinte. Hvordan kunne hun skrive
et sånt brev? Det er helt avskyelig.
Det gjorde meg kvalm.
Hun skrev til ham:
"Jeg kommer med spade å begrave liket med."
Jøss.
Vi vet ikke hvor involvert Brians foreldre var,
men vi vet at den 29. august ringte Brian flere ganger til foreldrene.
De kontaktet hverandre flere ganger.
Vi fant ut at han hadde sagt at Gabby var borte,
og trengte advokat.
Vi fikk vite at Brian hadde en stresset samtale
med foreldrene om at Gabby var borte,
og at han trengte hjelp.
Etter det sendte hans foreldre penger til en advokat.
De kontaktet advokaten sin, skrev ut en stor sjekk,
og sa de ikke visste noe, annet enn at hun var borte.
Vi vet ingenting.
Du gir $25 000 av dine egne penger til en advokat i jævla Wyoming?
Og så påstår du at du ikke spurte etter henne?
Det er pisspreik, det kan jeg bare si.
Jeg tror ikke at beløpet de ga advokaten
kan ha vært for noe annet enn til en drapssak.
Da visste vi at vi aldri ville få svarene vi håpte å få.
De eneste som visste hva som skjedde
var nå døde.
Mitt syn på Brian er helt sønderknust.
Han gjorde noe forferdelig.
Det kan ikke rettes opp.
Jeg var Brians venn,
men var også god venn med Gabby.
Jeg tenker støtt på familien hennes.
Du sørger hver dag.
Selv når du smiler, ligger smerten der.
-Den forsvinner aldri. -Aldri.
Vi skal besøke Tetons og Spread Creek.
Vi drar og ser.
Vi bestemte oss som familie
at vi ville besøke stedet hvor Gabby ble funnet.
Vi ville ta med Gabbys søsken.
Vi tok også med Jackson og Rose.
Straks jeg landet klarte jeg bare å si: "Å, du store."
Fordi det var så vakkert.
Vi er ved Spread Creek.
Det er nydelig dag.
Vi er på vei til stedet.
Da vi kom fram dit Gabby var,
kjente man hennes nærvær og sjel.
Jeg vet det.
Elsker deg, Gabs.
Friskt og nytt.
Det var et vakkert øyeblikk.
Jeg hadde med Gabbys aske.
Barna gikk omkring og fant ulike områder for å spre Gabbys aske.
-Mamma, vi klarte det. -Bra.
Gabbys lillesøster og jeg gjorde det sammen.
Det var vanskelig,
men det var så
i tråd med det Gabby hadde ønsket.
Det var helbredende å være sammen med alle.
Vi følte oss nær Gabby den dagen.
Jeg har et bilde,
med en stor kule i midten. Vet ikke om folk tror på sånt,
men det er en kule der, og jeg vet at Gabby var med oss.
Selv om vi mistet Gabby
har mange andre blitt reddet på grunn av henne.
Vi får meldinger der det står:
"Historien om Gabby fikk meg til å gå fra kjæresten min.
Jeg fikk hjelp, og gjør så godt jeg kan."
Det er vakkert og gledelig.
Vi startet Gabby Petito-stiftelsen.
Vi ville skape oppmerksomhet
rundt faresignalene for partnervold.
Mer bevissthet og forebygging.
En som trenger hjelp kan si: "Jeg går til Gabby Petito-stiftelsens nettside.
Jeg trenger råd og hjelp."
Det er en "hjelp"-knapp der.
Klikk på den, så kommer du til riktig ressurs.
Denne historien er unik,
men jeg kan si at det er så mange andre som er savnet, og…
De er også viktige.
Så yrket mitt er viktig.
Ofrenes liv er viktige.
Jeg har snakket med mange familier
som fortsatt leter etter sine savnede,
og det er hjerteskjærende.
Petito-saken skaper debatt om hvilke saker som tas opp,
og medienes forkjærlighet for hvite, savnede kvinner.
Mange menn, kvinner og barn fra området der Gabby forsvant
vet at gjennom ti år har over 700 urfolk blitt meldt savnet, og ingen nevner det.
Men om én hvit kvinne blir savnet i området, følger alle med.
Da jeg hørte det reagerte jeg først negativt.
Å si at Gabbys hudfarge var årsaken gjorde meg overrasket.
Ingen sier at Gabby Petito er uviktig,
men at mediene overrepresenterer saker der hvite kvinner er savnet,
og underrepresenterer savnede svarte, brune og urfolk-kvinner.
Så begynte jeg å undersøke.
FBI hadde over 89 000 aktive savnet-saker ved årsskiftet,
og 45 % gjaldt folk med mørk hudfarge.
Bare en brøkdel av disse sakene havnet på nyhetene.
Media har mye makt.
Om alle har sett ansiktet deres har det stor effekt.
Et lovforslag om partnervold får bred støtte i kongressen,
samt støtte fra Gabby Petitos foreldre.
Ingen bør frykte den de elsker.
Petitos foreldre møtte i kongressen i Utah for å støtte lovforslag 117,
som krever at politiet stiller 11 spørsmål
for å fastslå om en samlivspartner risikerer å bli skadet eller drept.
Om denne dødelighetsvurderingen, som jeg har studert de siste ukene,
hadde blitt brukt i Gabbys tilfelle, tror jeg at hun hadde vært i live nå.
Det er vanskelig å ta inn over seg at Gabby er borte.
Jeg håper vi har gjort henne stolt. At hun ser ned på oss og sier:
"Takk for at dere er min stemme når jeg ikke lenger kan snakke."
Hver gang jeg blir trist fordi jeg savner henne
hører jeg stemmen hennes si: "Mamma, det går bra, slutt."
Hun vil at jeg skal ha det gøy og leve livet,
som er et viktig budskap.
Like før jeg møtte Gabby
var jeg i et voldelig forhold.
Gabby overbeviste meg om at jeg fortjente mer.
Jeg velger å leve livet mitt fordi Gabby hadde ønsket det.
Jeg tror jeg er flink. Hun hadde vært stolt.
Gabby elsket livet.
Det største, mest fryktløse livet du kunne få til.
Jeg var så stolt av henne.
Hun inspirerer oss til å bli bedre hver dag.
DEN 19. AUGUST 2021 STARTET GABBY SIN VAN LIFE-YOUTUBEKANAL,
OG LA UT SIN FØRSTE OG ENESTE VIDEO.
FØR DRAPET HADDE VIDEOEN UNDER 500 VISNINGER.
I DAG ER VIDEOEN SETT OVER 7 MILLIONER GANGER.
STARTEN PÅ VÅR VAN LIFE-REISE
I USA OPPLEVER NÆR HALVPARTEN AV ALLE KVINNER PARTNERVOLD I LØPET AV LIVET.
OM DU ELLER EN VENN HAR OPPLEVD PARTNERVOLD,
FINN INFORMASJON OG RESSURSER PÅ WANNATALKABOUTIT.COM.
SÅ LANGT ER DET IKKE REIST TILTALE MOT LAUNDRIE-PARET.
I 2022 RETTET PETITO-SCHMIDT-FAMILIEN OPPREISNINGSSØKSMÅL
MOT ROBERTA OG CHRIS LAUNDRIE. DET ENDTE I FORLIK I 2024.
LAUNDRIE-FAMILIEN, VIA DERES ADVOKAT, VILLE IKKE AVGI KOMMENTAR.
Tekst: Kristian Vilnes Opdahl